Middelsstore (ca. 7 millimeter), slanke, blanke, svarte løpebiller. Hodet er ovalt med nokså små fasettøyne, kjevene ikke forstørrede. Antennene er tynne og rundt halve kroppslengden. Pronotum er minst dobbelt så langt som bredt, smalere enn hodet, med rundede sider, bredest et stykke bak midten. Dekkvingene er jevnbrede med kraftige punktrader, mye bredere enn forkroppen.